Document ID: 32015R0603

A BIZOTTSÁG (EU) 2015/603 RENDELETE
(2015. április 13.)
a 396/2005/EK európai parlamenti és tanácsi rendelet II., III. és V. mellékletének a bizonyos termékekben, illetve azok felületén található 2-naftiloxiecetsav, acetoklór, klórpikrin, diflufenikán, flurprimidol, flutolanil és spinozad maradékanyag-határértéke tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára, 18. cikke (1) bekezdésének b) pontjára, valamint 49. cikkének (2) bekezdésére,
mivel:
(1)
Az acetoklór, a klórpikrin, a diflufenikán, a flurprimidol, a flutolanil és a spinozad tekintetében a 396/2005/EK rendelet III. mellékletének A. része maradékanyag-határértékeket (a továbbiakban: MRL-ek) állapított meg. A 2-naftiloxiecetsav tekintetében a 396/2005/EK rendelet nem határozott meg MRL-eket, és mivel ez a hatóanyag nem szerepel a szóban forgó rendelet IV. mellékletében, rá nézve alapértelmezett értékként a 18. cikk (1) bekezdésének b) pontja szerinti 0,01 mg/kg alkalmazandó.
(2)
A 2-naftiloxiecetsavnak a 91/414/EGK irányelv I. mellékletébe történő felvétele megtagadásáról az 1127/2011/EU bizottsági végrehajtási rendelet (2) rendelkezett. Valamennyi, hatóanyagként 2-naftiloxiecetsavat tartalmazó növényvédő szerre vonatkozó érvényes engedély visszavonásra került. Ezért helyénvaló ezt az MRL-t az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén megállapítani.
(3)
Az acetoklórnak a 91/414/EGK irányelv I. mellékletébe történő felvétele megtagadásáról az 1372/2011/EU bizottsági végrehajtási rendelet (3) rendelkezett. Valamennyi, hatóanyagként acetoklórt tartalmazó növényvédő szerre vonatkozó érvényes engedély visszavonásra került. A 396/2005/EK rendelet 14. cikke (1) bekezdésének a) pontjával összefüggésben értelmezett 17. cikkének megfelelően az erre a hatóanyagra vonatkozó, a III. mellékletben található MRL-eket el kell hagyni.
(4)
A klórpikrinnek a 91/414/EGK irányelv I. mellékletébe történő felvétele megtagadásáról az 1381/2011/EU bizottsági végrehajtási rendelet (4) rendelkezett. Valamennyi, hatóanyagként klórpikrint tartalmazó növényvédő szerre vonatkozó érvényes engedély visszavonásra került. A 396/2005/EK rendelet 14. cikke (1) bekezdésének a) pontjával összefüggésben értelmezett 17. cikkének megfelelően az erre a hatóanyagra vonatkozó, a III. mellékletben található MRL-eket el kell hagyni.
(5)
A diflufenikán tekintetében érvényben lévő MRL-ekkel kapcsolatban az Európai Élelmiszerbiztonsági Hatóság (a továbbiakban: Hatóság) a 396/2005/EK rendelet 12. cikke (1) bekezdésének megfelelően indokolással ellátott véleményt (5) adott ki. A Hatóság az étkezési olajbogyó, a szemes árpa, a szemes zab, a szemes rozs és a szemes búza tekintetében az MRL-ek csökkentését javasolta. Más termékek esetében a jelenlegi MRL-ek emelését szorgalmazta. A Hatóság arra a következtetésre jutott, hogy a citrusfélék, a mandula, a dió, az almatermésűek, a csonthéjasok, a csemege- és borszőlő, kivi, a szarvasmarhafélék (izom-, zsír-, máj- és veseszövetei), a juh (izom-, zsír-, máj- és veseszövetei), a kecske (izom-, zsír-, máj- és veseszövetei), a tehéntej, a juhtej és a kecsketej vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetőleg a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy a szamóca, a vesszőn termő bogyósgyümölcsűek, az egyéb kisebb gyümölcsök és bogyósgyümölcsűek, a (hüvelyes és hüvely nélküli) borsó, a (száraz) borsó és a szemes cirok tekintetében meghatározott MRL-ekkel kapcsolatban nem álltak rendelkezésre bizonyos információk, és a kockázatkezelők részéről további vizsgálatra van szükség. Az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.
(6)
A flurprimidolnak a 91/414/EGK irányelv I. mellékletébe történő felvétele megtagadásáról a 2011/328/EU bizottsági végrehajtási határozat (6) rendelkezett. Valamennyi, hatóanyagként flurprimidolt tartalmazó növényvédő szerre vonatkozó érvényes engedély visszavonásra került. A 396/2005/EK rendelet 14. cikke (1) bekezdésének a) pontjával összefüggésben értelmezett 17. cikkének megfelelően az erre a hatóanyagra vonatkozó, a III. mellékletben található MRL-eket el kell hagyni.
(7)
A flutolanil tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (7) adott ki. A Hatóság a maradékanyag meghatározásának módosítását javasolta. A burgonya esetében az MRL-ek csökkentését ajánlotta. Más termékek vonatkozásában a jelenlegi MRL-ek megtartását szorgalmazta. A Hatóság arra a következtetésre jutott, hogy a bors, a (friss, hüvelyes) bab, az articsóka, a sertés (izom-, zsír-, máj- és veseszövetei), a szarvasmarhafélék (izom-, zsír-, máj- és veseszövetei), a juh (izom-, zsír-, máj- és veseszövetei), a kecske (izom-, zsír-, máj- és veseszövetei), a baromfi (izom-, zsír-, májszövetei), valamint a tehéntej, a juhtej, a kecsketej és a madártojások vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.
(8)
A spinozad tekintetében érvényben lévő MRL-ekkel kapcsolatban a Hatóság a 396/2005/EK rendelet 12. cikkének (2) bekezdésének megfelelően, az említett rendelet 12. cikkének (1) bekezdésével összefüggésben, indokolással ellátott véleményt (8) adott ki. A Hatóság a mandula, brazil dió, kesudió, a gesztenye, a kókuszdió, a mogyoró, makadámdió, pekándió, a fenyőmag, pisztácia, a dió, az alma, a körte, a birs, a közönséges naspolya, a japán naspolya, a kajszibarack, a cseresznye, az őszibarack, a szilva, a kivi, a fokhagyma, a vöröshagyma, mogyoróhagyma/salotta, a paradicsom, a padlizsán (tojásgyümölcs), az uborka, a (friss, hüvelyes) bab, a (friss, hüvelyes) borsó és a póréhagyma tekintetében az MRL-ek csökkentését javasolta. Más termékek vonatkozásában a jelenlegi MRL-ek emelését vagy megtartását szorgalmazta. A Hatóság megállapította, hogy a virágjukért termesztett káposztafélék, a spenót, az articsóka, a szemes gabonafélék, a baromfi (izom-, zsír-, májszövetei), valamint a madártojások tekintetében meghatározott MRL-ekkel kapcsolatban nem állnak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy a karórépa és a tarlórépa tekintetében meghatározott MRL-ekkel kapcsolatban nem állt rendelkezésre információ, és a kockázatkezelők részéről további vizsgálatra van szükség. Az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani. A fekete szeder, a málna, az egyéb kisebb gyümölcsök és bogyósgyümölcsűek,a zeller, az édeskömény, a sertés (izom- és májszövetei), a szarvasmarhafélék (izomszövetei), a juh (izom-, zsír-, májszövetei), a kecske (izom-, zsír-, májszövetei) és a baromfi (izomszövetei) tekintetében az első mondatban szereplő vélemény benyújtását követően a Hatóság az MRL-ekre vonatkozó további véleményeket nyújtott be (9) (10) (11). Ezeket a véleményeket helyénvaló figyelembe venni. A fán termő héjas gyümölcsűek, a hamvas szeder, a marakuja/passiógyümölcs és az újhagyma tekintetében az első mondatban szereplő vélemény benyújtását követően a Hatóság a 293/2013/EU bizottsági rendelettel (12) CXL-eket állapított meg, amelyeket MRL-ekként felvettek a 396/2005/EK rendeletbe. Ezeket az MRL-eket helyénvaló figyelembe venni.
(9)
Az olyan növényi és állati eredetű termékek vonatkozásában, amelyek esetében uniós szinten nem jelentettek releváns engedélyezést vagy behozatali tűréshatárt, és nem állnak rendelkezésre a CXL-ek, a Hatóság megállapította, hogy a kockázatkezelők részéről további vizsgálatra van szükség. Figyelembe véve a jelenlegi tudományos és műszaki ismereteket, az érintett termékekre vonatkozó MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértelmezett MRL értékén kell megállapítani.
(10)
A Bizottság konzultációt folytatott a növényvédő szerek maradékanyagaival foglalkozó uniós referencialaboratóriumokkal arról, hogy szükséges-e az egyes meghatározási határok kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődés következtében egyedi meghatározási határokat kell megállapítani.
(11)
A Hatóság indokolással ellátott véleményei alapján és a tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások megfelelnek a 396/2005/EK rendelet 14. cikkének (2) bekezdésében megfogalmazott követelményeknek.
(12)
Az 396/2005/EK rendeletet ezért ennek megfelelően módosítani kell.
(13)
A termékek zavartalan forgalmazása, feldolgozása és fogyasztása érdekében a rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően a jogszabályi előírások betartása mellett állítottak elő, valamint azokra, amelyekkel kapcsolatban igazolt, hogy a fogyasztók magas szintű védelme továbbra is biztosított.
(14)
A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-ipari vállalkozások felkészülhessenek az MRL-ek módosításából fakadó új követelmények teljesítésére.
(15)
Az új MRL-ek kapcsán - a Kereskedelmi Világszervezeten keresztül - kikérték az Unió kereskedelmi partnereinek véleményét, és megállapításaikat figyelembe vették.
(16)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk
A 396/2005/EK rendelet II., III. és V. melléklete e rendelet mellékletének megfelelően módosul.
2. cikk
A 2015. december 7. előtt a jogszabályi előírások betartása mellett előállított termékekre a 396/2005/EK rendelet továbbra is az e rendeletben szereplő módosítások nélkül alkalmazandó.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2015. december 7-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2015. április 13-án.

Labels: 1
17
0
3
6